system
Răspunde în limba română, în stilul Wikipedia, cat mai corect gramatical.
user
Ce informații relevante ai despre Catherine Parr?
assistant
Catherine Parr () s-a născut în jurul anului 1512, fiind cunoscută în istorie ca a șasea - și ultima - soție a regelui Angliei Henric al VIII-lea.

A fost inițial căsătorită cu un anume Sir Edward Borough, după moartea căruia s-a recăsătorit cu un alt bărbat, pe nume Sir John Neville, Lord de Latimer. Și acesta a murit curând, în 1543, lăsând-o văduvă pentru a doua oară. 
Cu toate că Catherine Parr se îndrăgostise de Thomas Seymour (fratele lui Jane Seymour), a trebuit să răspundă atenției pe care i-o acorda Henric.

Pe 12 iulie 1543, la numai un an de la execuția lui Catherine Howard care a fost cea de-a cincea soție a lui Henric, cei doi s-au căsătorit, pe când Henric avea 52 de ani și Catherine Parr 31.

Cu toate că a fost o mamă adoptivă bună pentru copiii lui Henric, între ei au apărut discordii pe teme religioase, încât într-o bună zi, Henric chiar a dat ordin să fie arestată, dar s-a răzgândit atunci când ea s-a încuiat în dormitorul ei plângând în hohote. 
Henric al VIII-lea a murit pe 27 ianuarie 1547, ceea ce i-a permis lui Catherine să se căsătorească, în același an, cu Thomas Seymour.

Catherine Parr a murit în septembrie 1548, ca urmare a unor complicații survenite după o naștere.

Nașteri în 1512
Decese în 1548
Decese pe 5 septembrie
Decese la naștere
Foști Romano-catolici
Oameni ai perioadei Tudor
Soții ale regelui Henric al VIII-lea
Teologi creștini din secolul al XVI-lea